
UVODNIK 


Pr vama je treći broj lista Pregrada.info. Treći broj 
ujedno je i posljednji kojeg radimo u suradnji s 
Regionalnom agencijom za lokalni razvoj - ZAMAH -om. 
Tri broja u ukupnoj nakladi od 3.700 brojeva ispunila su, 
vjerujemo, svoju osnovnu namjenu informiranja građanstva 
o funkcioniranju lokalne samouprave i zajednice. 
Materijala i volje za nastavak ima i previše, a hoćemo li to 
pretočiti u još koji tiskani broj, ovisit će prvenstveno o 
dostupnosti financijskih sredstava. 


U ovom broju opisujemo Mjesne odbore kao 
najneposredniji način sudjelovanja u radu tijela lokalne 
samouprave. Nastavljamo s predstavljanjem pregradskih 
udruga, a tu je i treći dio teksta o pregradskim 
prezimenima. Baka Slavica predstavlja nam tradicionalnu 
narodnu nošnju tekstom koji je začetak jednog većeg 
projekta. 


Naša kontakt adresa listepregrada.info i dalje je otvorena 
za sve sugestije, kritike, prijedloge, materijale, a tu je i 
portal na adresi www.pregrada.info gdje možete pronaći 
aktualnije informacije. 


Pred nama su svibanjski lokalni izbori. Nadamo se da su 
tekstovi pomogli u shvaćanju funkcioniranja lokalne 
samouprave te da će vas motivirati za izlazak na birališta jer, 
kako kažu, lošu vlast biraju dobri građani koji na dan izbora 
ostanu kod kuće. 


Do čitanja... 
Koordinator projekta Josip Krušlin 


TEMA BROJA 


Mjesni odbori 


Piše: Tajana Broz, dipl. politologinja 


prvom broju Pregrada.info 

pozbavili smo se gradskom razinom 

lokalne samouprave, dok ćemo se u 
ovom broju spustiti stepenicu niže i vidjeti 
kako ona izgleda na svojoj najnižoj razini: u 
mjesnoj samoupravi odnosno mjesnim 
odborima. 


Mjesni odbor osniva se statutom jedinice 
lokalne samouprave kao oblik neposrednog 
sudjelovanja građana u odlučivanju o 
lokalnim poslovima od neposrednog i 
svakodnevnog utjecaja na život i rad 
građana. On se osniva za jedno naselje, više 
međusobno povezanih manjih naselja ili za 
dio većeg naselja, odnosno grada koji u 
odnosu na ostale dijelove čini zasebnu 
razgraničenu cjelinu (dio naselja). 
Konkretno, na području grada Pregrade radi 
se o 10 mjesnih odbora: Pregrada, Bušin, 
Sopot, Vinagora, Stipernica, Gorjakovo, 
Cigrovec, Benkovo, Plemenšćina i Kostel. 


Posljednji izbori za Vijeća mjesnih odbora grada 
Pregrade održali su se 13. ožujka 2007. godine. 
Prema Zakonu o lokalnoj i područnoj 
(regionalnoj) samoupravi Statutom grada može 
se mjesnom odboru povjeriti obavljanje 
pojedinih poslova iz samoupravnog djelokruga 
grada, koja su od neposrednog i svakodnevnog 
utjecaja na život i rad građana na području 
mjesnog odbora. Sredstva za obavljanje tih 
poslova osiguravaju se u proračunu grada. 


Tijela mjesnog odbora su vijeće mjesnog 
odbora i predsjednik/predsjednica vijeća 
mjesnog odbora. Vijeće mjesnog odbora biraju 
građani i građanke s područja mjesnog odbora 
koji imaju biračko pravo. Članovi/članice vijeća 
biraju se neposredno tajnim glasovanjem, a na 
postupak izbora se primjenjuju odredbe zakona 
kojim se uređuje izbor članova predstavničkih 
tijela jedinica lokalne samouprave o kojemu 
smo više pisali u prvom broju. Mandat članova i 
članica vijeća mjesnog odbora traje četiri 

godine. Vijeće mjesnog odbora donosi 
program rada mjesnog odbora, pravila 
mjesnog odbora, poslovnik o svom radu u 
skladu sa statutom, financijski plan i godišnji 
obračun te obavlja i druge poslove utvrđene 
zakonom i statutom. 


Vijeće mjesnog odbora iz svoga sastava 
tajnim glasovanjem bira predsjednika ili 
predsjednicu vijeća na vrijeme od četiri 
godine. Predsjednik/predsjednica vijeća 
mjesnog odbora, u skladu sa statutom, 
predstavlja mjesni odbor i za svoj rad 
odgovara vijeću mjesnog odbora. 
Predsjednik i članovi Vijeća mjesnog odbora 
navedene dužnosti obavljaju volonterski bez, 
naknade. 


Vijeće mjesnog odbora, u skladu sa 
statutom, radi raspravljanja o potrebama 1 
interesima građana te davanja prijedloga za 
rješavanje pitanja od mjesnog značaja, može 
sazivati mjesne zborove građana. Mjesni zbor 
građana saziva se za dio područja mjesnog 
odbora koji čini određenu cjelinu (dio 
naselja, stambeni blok i sl.). 


Vijeće mjesnog odbora donosi godišnji 
program rada mjesnog odbora te ga podnosi 
na potvrdu zboru, odnosno zborovima 
građana. Program rada mora se zasnivati na 
realnim potrebama i mogućnostima, a za 
narednu godinu donosi se najkasnije do 
kraja listopada tekuće godine što znači da su 
Vijeća mjesnih odbora u Pregradi već 
donijela planove rada za 2009. godinu. 
Program rada mjesnog odbora sadržava 
popis aktivnosti te izvore sredstava za 
njihovu realizaciju. 


Za djelatnost mjesnih odbora, u smislu 
osiguravanja nužnih sredstava za njihovo 
poslovanje (minimalne administrativne i 
slične troškove) te za obavljanje povjerenih 
im poslova iz samoupravnog djelokruga 
grada, mjesnim odborima se sredstva 
osiguravaju u grdskom proračunu. 


Za financiranje svojih djelatnosti mjesni 
odbori mogu osiguravati druga sredstva i to: 


a) prihode od imovine i imovinskih 
prava mjesnih odbora, 


b) donacije pravnih subjekata 1 
građana, 


c) druga sredstva. 


Gradska uprava osigurava odgovarajuće 
uvjete radi pružanja pomoći mjesnim 
odborima u obavljanju administrativnih, 
računovodstvenih i drugih odgovarajućih 
poslova. 

Ovako kako su mjesni odbori zamišljeni oni 
bi trebali predstavljati vezu između gradske 
uprave i građana/ki te artikulirati najosnovnije 
komunalne potrebe pojedinog područja grada. 
No, kako sami mjesni odbori ne raspolažu 
samostalno financijskim sredstvima, zadnja riječ 
je na gradskoj upravi što dovodi u pitanje 
svrsishodnost postojanja mjesnih odbora na 
način na koji postoje i biraju se danas. Ljudi 
koje izabiremo na izborima za vijeća mjesnih 
odbora realno imaju minimalnu moć i tek 
posredni utjecaj na raspodjelu gradskog novca 
te je time i njihova realna odgovornost za 
situaciju u mjesnim odborima zanemariva. 
Gotovo cijela uspješnost njihovog djelovanja 
temelji se na dobroj volji i razumijevanju 
gradske uprave. 


Mogućnost promjene? 


Funkcioniranje upravo ovih najnižih oblika 
lokalne samouprave u manjim gradovima kao 
što je Pregrada uvijek iznova povlači pitanje: 
"Odgovara li naš izborni sustav u gradovima 
realnom stanju?". Upravo izborni sustav 
određuje ponašanje i funkcioniranje vlasti, 
usmjerava odgovornost na točno određene 
političke funkcije i, kao što ćemo vidjeti nakon 
sljedećih lokalnih izbora, itekako utječe na 
političku dinamiku lokalne zajednice. Mišljenja 
sam da bi nam na lokalnoj razini, a uzevši u 
obzir hrvatsko opredjeljenje za decentralizaciju, 
puno bolje odgovarala lokalizirana verzija 
njemačkog izbornog sustava. 'To bi značilo da se 
pola gradskog vijeća bira kao i do sada, dakle 
birači 1 biračice daju svoje glasove listama 
političkih stranaka koje nude određen program 
razvoja grada. Drugi bi se dio vijeća birao 
većinskim sustavom, odnosno svaki mjesni 
odbor bi u gradsko vijeće birao svog 
predstavnika/cu imenom i prezimenom. Upravo 
bi tako izabrani vijećnici i vijećnice imali ulogu 
poveznika između građana i gradske uprave te 
bi bili dužni sazivati zborove građana. Time bi 
se na neki način sadašnjim predsjednicima 
Vijeća mjesnih odbora koji obavljaju upravo tu 
funkciju dala snaga za veći utjecaj na 
usmjeravanje gradskog proračuna prema 
bazičnim komunalnim potrebama stanovništva. 
S druge strane vijećnici/ce izbrani sa stranačkih 
lista brinuli bi o ujednačenom razvoju grada 1 
općim potrebama stanovništva što bi nužno 
dovelo do ujednačenog razvoja i pravednog 
zadovoljavanja potreba svih građanki i građana. 


TEMA BROJA 


Financiranje mjesnih odbora 


Piše: Marko Vešligaj, dipl. ekonomist 


jesna samouprava u grdskom 
proračunu ne iskazuje se kao 
samostalni dio, već kao program 


ili aktivnost u okviru razdjela gdje su locirani 
predstavničko tijelo i izvršno tijelo grada. 
Mjesna samouprava osniva se statutom i po 
zakonu ima status pravne osobe, a račun joj 
je vezan uz račun proračuna grada, dakle dio 
je jedinstvenog računa proračuna. Pritom 
njezini prihodi i rashodi moraju biti 
obuhvaćeni u njezinom financijskom planu 
koji je sastavni dio proračuna lokalne 
jedinice. Mjesni odbori svoje financijske 
planove sastavljaju prema uputama jedinica 
lokalne samouprave i podnose izvještaje o 
izvršenju svojega programa na način i pod 
uvjetima koje odredi lokalna jedinica. To 
znači da se u proračunu lokalne jedinice 
osiguravaju sredstava za obavljanje poslova 
koji proizlaze iz povjerenih poslova i onih 
koji proizlaze izravno iz zakona. Io u 
proračunu izgleda ovako: mjesni odbori se 
često prikazuju u razdjelu proračuna zajedno 
sa predstavničkim (vijeće) i izvršnim 
(poglavarstvo) tijelima, pritom se tamo 
iskazuje plan financiranja osnovnih aktivnosti 
mjesnih odbora (materijalni rashodi, 
naknade za rad...), dok se program 
kapitalnih ulaganja posebno iskazuje. 


1. VIJEĆE MJESNOG ODBORA PREGRADA 
1. Zlatko Kantoci (predsjednik) 
2. Dr. Mirjana Krištić 
3. Irena Krsnik 
4. Josip Vdović 
5. Marijan Hohnjec (zamjenik predsjednika) 
6. Tomislav Krušlin 


7. Vladimir Čaberica 


2. VIJEĆE MJESNOG ODBORA BUŠIN 
1. Ignac Pasariček 
2. Josip Ilić (zamjenik predsjednice) 
3. Višnja Jelačić(predsjednica) 
4. Milan Špiljak 
5. Žarko Žiger 


Svi prihodi mjesne samouprave, uključivši i 
one koji nisu uplaćeni u proračun lokane 
jedinice već na račun mjesnog odbora, prihod 
su proračuna lokalne jedinice na čijem se 
području mjesna samouprava nalazi. Svi rashodi 
mjesne samouprave uključuju se u nadležni 
proračun lokalne jedinice. Mjesni odbori dužni 
su svoje financijske izvještaje o prihodima i 
rashodima dostaviti nadležnoj lokalnoj jedinici 
koja ih je dužna konsolidirati. Iz svega ovoga 
vidljivo je da mjesni odbori nemaju gotovo 
nikakve financijske samostalnosti i da gotovo sve 
poslove oko financiranja vodi lokalna 
samouprava, što je sjedne strane i razumljivo s 
obzirom da mjesni odbori ipak, posebno u 
manjim sredinama, pokrivaju područja od 
nekoliko stotina stanovnika pa bi u slučaju da i 
mjesni odbori imaju određenu samostalnost, to 
zahtijevalo i postojanje stručnih službi, što bi 
dodatno povećalo troškove rada mjesnih 
odbora. S druge strane postavlja se pitanje 
njihova postojanja, ukoliko uopće nemaju 
financijskih sredstava kojim će slobodno 
raspolagati, nego je to isključivo pravo lokalne 
jedinice odnosno grada. Grad stoga ima 
isključivo pravo odlučivanja gdje će se usmjeriti 
sredstva, te to može uvelike biti podložno 
političkim manipulacijama. I ovdje je potrebna 
toliko spominjana financijska decentralizacija, 
jer potrebno je dati i najnižim oblicima 
samouprave određenu financijsku samostalnost 


(3. VIJEĆE MJESNOG ODBORA SOPOT 
1. Davor Antolić (predsjednik) 
2. Boris Bedeniković 
3. Josip Mikulaš 
4. Boris Karažija 


5. Stjepan Horvat (zamjenik predsjednika) 


4. VIJEĆE MJESNOG ODBORA VINAGORA 
1. Josip Lazički (predsjednik) 
2. Ignac Bosnar (zamjenik predsjednika) 
3. Leonard Hlupić 
4. Josip Boršic 


5. Milan Brezinščak 

7. 


. VIJEĆE MJESNOG ODBORA GORJAKOVO 


VIJEĆE MJESNOG ODBORA STIPERNICA 

1. Stjepan Hajdinjak (predsjednik) 

2. Marijan Osrečki 

3. Branko Špiljak (zamjenik predsjednika) 
4. Branko Ivanjko 

5. Mario Ivanjko 


1. Božica Fišter (predsjednica) 

2. Cecilija Šoštarić (zamjenica predsjednice) 
3. Milan Cesarec 

4. Miljenko Tuđina 


5. Damir Fistrić 


VIJEĆE MJESNOG ODBORA CIGROVEC 
1. Milan Brezak (predsjednik) 

2. Marijan Burić 

3. Slavko Šorša 

4. Milan Šoštarić 


5. Ivica Hrenar (zamjenik predsjednika) 


8. VIJEĆE MJESNOG ODBORA BENKOVO 
1. Branko Smrkulj (predsjednik) 
2. Ivan Leskovar 
3. Željko Vdović (zamjenik predsjednika) 
4. Darko Hrestak 
5. Zvonko Vdović 


. VIJEĆE MJESNOG ODBORA PLEMENŠĆINA 
1. Ivan Gorupić (zamjenik predsjednika) 
2. Tomica Krsnik 
3. Stanislav Mikulaš (predsjednik) 

4. Marijan Belošević 
5. Mario Miklaužić 


10. VIJEĆE MJESNOG ODBORA KOSTEL 
1. Darko Javorić (predsjednik) 
2. Dragutin Čuček (zamjenik predsjednika) 
3. Mirko Cajhen 
4. Branimir Drenški 


5. Josip Krog 


Popis Mjesnih odbora preuzet s www.pregrada.hr 


Web servis 
Matije Gupca 28, Zabok 


tel: 049 / 501 - 440, fax: 049 / 501 - 441 
e-mail: prodaja(Qdweb-servis.hr 


. Servis računala 
*. Prodaja novih računala 
. Izrada profesionalnih alarma i video nadzora 


www.web-servis.hr 


Reklamiranjem na portalu Pregrada.info i u tiskanom 
izdanju ne samo da promovirate svoju tvrtku nego i 
pomažete jedinom pregradskom nezavisnom glasilu! 


INFO: 
Davor Špiljak, davor(Opregrada.info 
GSM: 098/713-803 ili 091/593-9541 

PREDSTAVLJAMO 


KUD Pregrada 


Piše: Vedran Krog 


ačeci današnjeg Kulturno-umjetničkog 
/ društva «Pregrada» sežu u vrijeme prije 

1914. godine kada djeluje Pjevački 
zbor «Vladoje Koščića». 1925. godine osnovan 
je i Muški pjevački zbor "Kunagora' a vodio ga 
je gdin Petek, pregradski sudac. Čini se da su 
ti zborovi radili s prekidima jer se novi zbor 
osniva 1936. godine, a osnivač je ponovno 
jedan sudac, S. Janković. Zabilježeno je da je 
taj zbor djelovao do 18. kolovoza, 1941. 
godine, a u društvu je tada osnovan i sastav 
tamburaša. Nakon II. svjetskog rata društvo se 
obnavlja pod vodstvom Silve Belja, a 1959. 
godine rukovođenje preuzima Josip Salamon, 
učitelj i kasnije ravnatelj škole koji svojim 
upornim i kvalitetnim radom daje pečat 
djelovanju Društva. Nakon nekoliko godina 
aktivnog rada Društvo prestaje s djelovanjem 
sve do 1981. godine. Da bi se oživio kulturni i 
društveni život u mjestu, 1981. godine 
ponovno se javlja inicijativa za osnivanje 
kulturno-umjetničkog društva. Šesnaestog 
svibnja iste godine održana je osnivačka 
skupština KUD-a "Edo Leskovar" Pregrada. 
KUD je radio u pjevačkoj i tamburaškoj 
(voditelj: Josip Salamon), dramskoj (voditelji: 
Ana Vincek, Zlatko Pošta) i folklornoj sekciji 
(voditelj: Josip Antonić), a za prvu 


predsjednicu KUD-a "Edo Leskovar" izabrana 
je Anica Leskovar. Prvi nastup KUD-a bio je 
iste godine na manifestaciji "Branje grojzdja 
'81.", a samo neke od izvedenih pjesama bile 
su "Nikaj na svetu....", "Regiment po cesti gre" 
i "Mrže stvari nij na svitu". Od tog vremena, 
KUD počinje sa kontinuiranim radom te kao 
takav, uz manje promjene, ali bez prekida 
rada, djeluje i danas. 1987.g. u sastav KUD-a 
ulazi i plesna skupina "Bambi", te se formira 
sekcija limene glazbe pod vodstvom Franje 
Kaučića. 1992. godine KUD "Edo Leskovar" 
mijenja ime u KUD "Pregrada". 


Danas Kulturno-umjetničko društvo 
«Pregrada» djeluje kroz četiri sekcije i to: 
mješoviti pjevački zbor, sekcija limene glazbe 
(trenutno manje aktivna), folklorna sekcija 1 
tamburaška sekcija. Voditeljica sekcije 
mješovitog pjevačkog zbora je Marija Ivanjko, 
voditelj folklorne sekcije je Mladen Filipec, 
dok tamburašku sekciju vodi Franjo Kaučić. 
Već drugi mandat predsjednik Društva je 
Damir Cajhen, dok dužnost tajnice obnaša 
Marija Hercigonja. Također spomenimo da 
Društvo danas broji stotinjak članica i članova. 
Kroz svoje sekcije Društvo djeluje na očuvanju 
kulturnih vrijednosti i tradicija vlastitog kraja. 
Kroz mnoge nastupe Društvo je dalo doprinos 
u stvaranju općeg 
kulturnog identiteta i 
očuvanju žive i izvorne 
tradicije kraja iz kojeg 
dolazi. Međutim, na 
repertoaru Društva nisu 
samo programi koji su 
usko vezani za vlastiti 
kraj i ovdašnju 
tradiciju, nego i mnogo 
šire. Uz to, sekcije 
limene i tamburaške 
glazbe, te pjevačkog 
zbora kroz svoj rad 
njeguju i klasične, 
narodne, zabavne, etno 
i duhovne žanrove. 


Kroz dvadeset sedam 
godina aktivnog i 
kontinuiranog rada 
Društvo je sudjelovalo 
na mnogim 
televizijskim i radijskim 


>> 


PREDSTAVLJAMO: KUD PREGRADA 


emisijama, smotrama, druženjima i 
manifestacijama u zemlji i šire, pa je tako, 
između ostalog, tamburaška sekcija ponosni 
»vlasnik“ «Zlatne tamburice» iz Mača — 
najprestižnijeg tamburaškog natjecanja u 
sjeverozapadnom dijelu Hrvatske (danas već 
možda malo manje atraktivnom), folklorna 
sekcija predstavljala je Hrvatsku na 
Međunarodnoj smotri folklora, sekcija 
Mješovitog pjevačkog zbora redoviti je 
sudionik smotri pjevačkih zborova, dok se od 
inozemnih nastupa mogu izdvojiti gostovanja 
u Sloveniji, Nizozemskoj i Italiji. Sekcije 
kulturno-umjetničkog društva redovito 
održavaju svoje probe, a svi koji se žele aktivno 


uključiti u rad Društva mogu to učiniti na 
način da se jave predsjedniku Društva ili 
voditeljima sekcija. U trenutku kada budete 
ovaj broj ,pregrada.info“ glasila držati u 
svojim rukama kudovci su već odradili nastup 
na božićnom koncertu, a nakon kratke 
novogodišnje stanke slijede pripreme za 
nadolazeće nastupe u idućoj godini. U novoj 
2009. kudovci se nadaju da će napokon, nakon 
skoro tri godine, prestati biti ,beskućnici“, te 
da će se ipak pronaći rješenje kojim bi se 
Društvu osigurala prikladna prostorija za 
održavanje proba i ostalih popratnih 
aktivnosti. 


Dečki iz Pregrade 


Piše: Vedran Krog 


amburaški sastav Dečki iz Pregrade 

čine članovi tamburaške sekcije 

Kulturno-umjetničkog društva 
"Pregrada". Nastupajući samostalno i prateći 
razne soliste bilo je potrebno osmisliti 
u tu svrhu iskorišten je naziv pjesme 
skladatelja Siniše Doronjge "Dečki iz 
Pregrade". Tamburaška sekcija KUD-a 
"Pregrada" kontinuirano djeluje već više od 27 
godina, a u trenutnom sastavu (s manjim 
izmjenama) već 10-tak godina. U posljednjih 
godinu dana razvila se suradnja s mladim 
pregradskim kantautorom Krunoslavom 
Jazbecom koja je urodila mnoštvom 
zajedničkih nastupa. Također postoji uspješna 
suradnja i s vokalnom skupinom "Kmeti" iz 
Pregrade, kao i sa solistima Elenom Ciglenjak 
i Milkom Peerom iz KUD-a "Pregrada". 
Također ćemo spomenuti i zapažene nastupe 
sa sljedećim solistima: Barbara Othman, 


l 
| | 

Radek Brodarec, Ivica Pepelko... Uz 
samostalne nastupe i nastupe sa solistima, u 
sklopu KUD-a "Pregrada" tamburaški sastav 
redovito prati folklornu sekciju i sekciju 
mješovitog pjevačkog zbora. Na repertoaru 
IS-a "Dečki iz Pregrade" nalaze se djela 
narodne, zabavne, filmske, operetne, folklorne 
i etno glazbe. Neke od skladbi u izvođenju TS- 
a , Dečki iz Pregrade“ možete preslušati na 
www.myspace.com/deckiizpregrade. U idućoj 
godini očekuje se mnoštvo nastupa sa 
solistima, kao 1 sa svim sekcijama KUD-a 
»Pregrada“, a u planu je i snimanje nosača 
zvuka s najčešće izvođenim skladbama. ,, Dečki 
z Pregrade“ su Franjo Kaučić (brač I), Željko 
Kaučić (bugarija D), Damir Cajhen (bas), 
Dubravko Leskovar (bugarija G), Bojan 
Apostolovski (brač II), Tomica Kušar (prim I G 
), Zdravko Novak (čelović) i Vedran Krog 
(prim II D). 


PREDSTAVLJAMO 
Udruga ,Kostelska Zena' 


Piše: Mirjana Šurbek 


druga ,,Kostelska žena“ osnovana je 

početkom 2003 godine, a svoje prvo 

veće druženje i svojevrsno službeno 

predstavljanje imala je za Dan žena 8. 
ožujka te, 2003. godine. Kako je riječ o udruzi 
koja okuplja žene koje žive na selu, a zbog 
svojih brojnih obaveza često i nemaju previše 
vremena za društveni život, cilj je bio da se 
žene okupe i organizirano nastupaju u 
poslovima koje su ionako one prije obavljale, 
ali najčešće na inicijativu muškaraca. Međutim 
kostelske žene dokazale su da u svom radu i te 
kao mogu biti i samostalne, te da mogu 
pokrenuti brojne inicijative koje će biti na 
dobrobit cijeloga kostelskoga kraja. Kostelske 
žene posebno su ponosne na svoju suradnju sa 
Klubom ,,Kostelska pištola“ i svojim 
doprinosom kojega sve godine daju da glavna 
kostelska manifestacija ,,Kostelska uskrsna 
pištola“ bude svake godine na jednom visokom 
nivou i da ju iz godine u godinu posjećuje sve 
više i više posjetitelja koji se žele vratiti na 
kostelski Vuzem i iduće godine. Iako ponekad 1 
previše samozatajne dale su svoj doprinos 
velikim projektima u realiziranim u posljednje 
vrijeme u Kostelu kao što su uređenje 
prostorija Kluba ,Kostelska pištola“ i uređenje 
školskog igrališta. U svom radu udruga je 
posebno orijentirana na očuvanje tradicijskih 
običaja naših starih, a njezine članice na glasu 
su po odličnim kolačima, koje spravljaju za 
razne manifestacije u organizaciji Grada 


Pregrada i Krapinsko-zagorske županije. Tako 
udruga koja u svom radu uvelike surađuje s 
turističkom zajednicom grada i županije. 
Između ostalog svake godine sudjeluje na 
velikoj županiskoj manifestaciji“ Babičini 
kolači“, naravno i na ,Branju grojzdja“ gdje 
Kosteljanke imaju svoj štand i zajedno s 
medarima promoviraju gastromsku ponudu 
našega grada. Posebno su ponosne na svoj 
nastup u emisiji HTV-a ,,Malo misto“ 
snimljenoj u Pregradi u ljeto 2006. godine. 
Osim ovih aktivnosti većinom orijentiranih na 
turističku promociju našega kraja, udruga 
nastoji svojim aktivnostima brinuti o svim 
generacijama u Kostelu, pa su tako česti 
njihovi posjeti domovima za starije osobe, 
organiziraju se u suradnji s pregradskom 
Gradskom knjižnicom posjete kazališnim 
predstavama u Zagrebu, a najmlađe u 
Područnoj školi Kostel daruje se svake godine 
za Sv. Nikolu. Kostelske žene su također 
pokrenule akciju čišćenje okoliša, a i redovno 
pomažu Župi Kostel u uređenju crkve 
povodom velikih blagdana. 


Vodstvo udruge predvođeno 
predsjednicom Mirjanom Šurbek, tajnicom 
Snježanom Dreniški i članicama Upravnog 
odbora u narednom periodu želi nastaviti rad 
na aktivnostima na kojima su se već dokazale, 
posebno se to odnosi na kostelski ,Vuzem“ 
koji je postao nezamisliv bez udruge 
»Kostelska žena“, također u planu su i neke 
nove akcije poput uređenja dječjeg 
igrališta u Kostelu. Kostelske žene 
koje broje na papiru četrdesetak 
članica (ali prema potrebi svaka kuća 
u Kostelskom kraju spremna je 
uključiti se u njihove akcije) pokazale 
su da voljom i zajedničkim radom 
mogu napraviti puno za mjesto u 
kojem žive. Zato su i prepoznate i 
cijenjene izvan Kostela te se osim 
Kostelske pištole i ,,streljanja za 
Vuzem“ i zahvaljujući njima čuje za 
Kostel diljem Zagorja. Također one 
svojim djelovanjem daju primjer 
kako i žene na selu mogu postati 
aktivne i doprinositi zajednici te time 
služe kao primjer aktiviranja žena na 
selu. 


PREDSTAVLJAMO 


Forum mladih SDP-a Pregrada 


Piše: Marko Vešligaj 


radska organizacija Foruma 
mladih SDP-a Pregrade, ove je 
godine proslavila svoj deseti 


rođendan, velikim koncertom na 
pregradskom tržnom prostoru. Rođen u 
proljeće 1998. godine izrastao je u 
najaktivniji i najpoznatiji lokalni politički 
podmladak u Krapinsko-zagorskoj 
županiji. Da to nisu sam prazne riječi, 
dovoljno govore podaci o čak stotinjak 
akcija zabavnog, edukativnog, sportskog, 
kulturnog, političkog i inih sadržaja FM 
SDP Pregrada. Kroz Forum mladih prošlo 
je nekih stotinjak članova, mnogi od njih 
aktivni su i dalje u Forumu, neki samo u 
SDP-u pošto članstvo u Forumu mladih 
formalno prestaje nakon navršene tridesete 
godine. Dio članova iz tih kasnih devedesetih 
danas se može naći i u drugim strankama. FM 
je u ono vrijeme bio prva organizacija 
političkog podmlatka na području našega 
grada, organizacija koja je okupljala razne 
profile mladih ljudi u vremenima kad nije bilo 
na ovom području gotovo nikakvog 
organiziranja mladih. Zanimljivo je da je neke 
od svojih prvih akcija FM SDP Pregrada tih 
kasnih devedestih, predvođen prvim 
predsjednikom Borisom Koprivnjakom, 
tajnikom Vedranom Krogom 1 ostalim 
pionirima pregradskog FM-a poput Ivice 
Storjaka, Olivera Sedlara-Spisa, Bojana 
Apostolovskog, Ivane Krušlin, odradivao s 
Mladim katolicima, predvođenim agilnim 
Milanom Leskovarom. 


U svom radu godinama smo bili 
neraskidivo vezani uz zgradu diska, Domom 
kulture. Od 2000. do 2006. godine održavana 
je povodom Dana Grada Pregrade 
nezaboravna gitarijada ,It's only rock'n'roll“ - 
humanitarni koncert mladih rock bendova, 
čime smo pokušali vratiti Pregradi njezin 
urbani identitet koji datira još iz osamdesetih 
godina i nezaboravnog ,Klinca“. U tome smo 
velikim djelom i uspjeli: Pregrada i njezina 
»Gitarijada“ dobili su svoje nezaobilazno 
mjesto na karti rock'n'rolla u Zagorju. 

Vjerujem da je i naš angažman pomogao 
da se dođe do uređenja zgrade od strane Zefre 
(čiji smo bili jedan od inicijatora osnivanja), a 
u suradnji s Gradom Pregradom i drugim 
udrugama. Trebao je to biti prostor koji 


ujedinjuje međutim postao je mjestom 
razdora, zato jer su neki razmišljali drukčije i 
nisu bili za slogu, svi znamo kako je to 
završilo. 


FM SDP Pregrada nije bio samo u disku, 
bili smo nebrojeno puta i na ulici, od svojih 
početaka obilježavali smo Dan žena i 
pokušavali dati opet značaj ovome nekad zbog 
nepoznatih razloga nepoćudnom datumu. 
Obogaćivali smo i ponudu za tradicionalnu 
pregradsku fašničku povorku radeći fašničke 
fešte za mlade, prvi organizirali 
malonogometni turnir za ,Berbu grojzdja“, 
obilježavali druge značajne datume, imali 
razne inicijative, pomagali u raznim 
prigodama, imali brojne druge akcije. 
Provodili smo akcije državog Foroma mladih, 
odradili s više ili manje uspjeha brojne 
kampanje SDP-a za parlamentarne i lokalne 
izbore, a od 2003. godine prisutni smo na 
internetu na adresi www.fm-pregrada.org. 


Danas Forum mladih pod vodstvom 
predsjednika Zlatka Hanžića, ,vječnog“ 
potpredsjednika Mladena Burića-Štelje i 
mladih snaga tajnika Hrvoja Šorše i 
potpredsjedince Petre Javornik broji tridesetak 
članova. 


Da imamo i mnogo simpatizera, pokazali 
su pošli izbori za mjesne odbore u Pregradi, 
kad je lista, koja je po prvi puta većinski bila 
predvođene članovima FM — a ostvarila 
odlično drugo mjesto, ostavivši iza sebe liste 
stranaka koje su vodili neki od vodećih 
političara posljednjih 10-15 godina u 
Pregradi. Očito da naše vrijeme dolazi, 
budućnost je pred nama, a mi smo je zajedno 
s građanima Pregrade spremni i graditi. 

PREDSTAVLJAMO 


ŠRC "Sveta Ana" 


Piše: Tomislav Svečak 


astanak Športsko rekreacionog centra 

"Sveta Ana" iz Gornje Plemenšćine 

pada u 1999. godinu dok kao 
registrirana udruga postoji od 2003. godine. 
Glavni pokretač bila je inicijativa mještana da 
mladi , a1 svi ostali koji to žele dobiju prostor 
za rekreaciju, odnosno za druženje. 


Najprije je to bilo malo travnato igralište 
na kojem bi se skupljala djeca iz okolnih sela. 
Iz godine u godinu igralište je raslo, ravnale 
su se nove površine i krčila neobradiva zemlja. 


(www.src-svetaana.hr) omogućujemo svim 
zainteresiranima da se upoznaju s nama i 
našim radom te se isto tako mogu upoznati s 
povijesno-geografskim obilježjima Gornje 
Plemenšćine i okolice te povijesću kapele sv. 
Ana. 


Djelatnost Udruge 

* organizacija sportskih susreta 

- Na terenima ŠRC-a Sveta Ana tijekom 
godine održava se više sportskih susreta , od 


Aktivnim zalaganjem i financiranjem iz 
vlastitih sredstava igralište je izraslo u 880 m“, 
a 2005. godine je 1 asfaltirano. 

Igralište je ponajprije predviđeno za mali 
nogomet no služi i za dobar rukomet. U 
njegovoj okolini može se igrati stolni tenis, 
streetbasket, tu su njihaljke i klackalice za 
najmlađe, a predviđen je i teren za odbojku. 


Djelatnost našeg društva 
nije samo ograničena na 
priređivanje športskih i 
zabavnih manifestacija u 
sklopu našeg centra, već 
nam je cilj također 
promovirati naš kraj u svim 
3 područjima. Športskim i 
zabavnim događajima 
privlačimo sve zainteresirane 
iz šire okolice, a pomoću 
naših Internet stranica 


kojih je najpoznatiji malonogometni turnir 
* organizacija kulturno zabavnih sadržaja 
- Povodom prošćenja Sv. Ane 26. 7. 
organizira se dvodnevna manifestacija sa 
raznim sadržajima 

* okupljanje i organizacija slobodnog 
vremena mještana 

- Poticanje stanovništva na sportska 1 
društvena okupljanja najviše vikendom te 
praznicima 


* uređenje i održavanje okoliša Svete Ane 
- U samom početku ŠRC je počeo djelovati 
tako da se uredio zakrčeni prostor koji je 
okruživao kapelu. Naš centar uređuje 
prostor unutar i izvan kapele. 


* suradnja s ostalim udrugama i 
organizacijama 


Naš centar je otvoren za suradnju s 
udrugama raznih profila sa ciljem 
razmjenjivanja iskustava, širenjem 
poznanstava, upotpunjavanjem sadržaja jer 
samim osnutkom pridodajemo važnost 
druženjima. 

Jedino ljubav i privrženost prema ovim 
bregima može zadržati mlado stanovništvo, 
koje je akter sadašnjosti i nositelj budućnosti 
i potaknuti ih da svoja znanja i ideje ulože u 
razvoj ovoga kraja te tako učine ovaj kraj 
ugodnijim za život i starih i mladih. 

Kad netko poželi promijeniti svijet, da bude 
bolji za život i ugodniji — ni u najljepšem snu 
to sam neće postići, ali svatko može na bilo 
koji način doprinijeti da promjeni i najmanji 
kutak svog rodnoga kraja. 

Pa evo, Š.R.C. «Sveta Ana» nastoji poboljšati 
svojim radom i postojanjem, ovaj naš mali 
svijet na brežuljcima oko sv. Ane. 


JEZIKOSLOVLJE 
Porijeklo prezimena u 


Pregradi i okolici (3 


Piše: Boris Krizmanić, boris.krizma 


KIA 


jail A 
"i 


Do sad su objavljena dva nastavka teksta 0 
pregradskim prezimenima. U ovom broju 
možete pročitati treći, posljednji nastavak. 


Etnici su prezimena istovjetna imenu 
nekog naroda ili su proizašla iz imena 
naroda kojemu je nositelj prethodno 
pripadao ili bio pod njegovom 
dominacijom. Etnonimi su pak prezimena 
koja pobliže određuju otkud je njegov 
nositelj, iz koje pokrajine, grada, sela, 
mjesta uopće ili čak niti to, naime, ljudima 
kojima prethodno boravište nije bilo 
moguće ustanoviti, nadijevalo se 
neodređeno prezime (npr. Novak itd) 


Bakran — iz Bakra (kod Rijeke) 
Bednjanec — sa rijeke Bednje ili iz Bednje 
Biščan — iz Bišća (Bihaća) 

Bišćan — isto kao Biščan 

Bosnar — iz Bosne (jedno od prezimena 
zanimljivih za proučavanje migracionih 
tokova) 

Brezak — iz Brezna (Donjeg ili Gornjeg) 


nic(kr.t-com.hr 
, ) Kk KRI 


Brezinščak — isto kao Brezak 
Brezinšćak — isto kao Brezak 

Brežnjak — s brijega 

Bukovski — iz Bukovja područja uz desnu 
obalu donjeg toka Sutle (Slovenija) 
Bukovšak — isto kao Bukovski 

Ceraj — iz Cerja 

Cerovski — isto kao Ceraj 

Cigrovski — iz Cigrovca, sela jugozapadno 
od Pregrade 

Crnogaj — iz crnoga gaja (šume) 
Dravinec — sa Drave, iz Podravine 

Gaber — iz Gabra sela kod Desinića 
Gaberšek — isto kao Gaber (u pozadini je 
fitonib grab) 

Gajski — iz gaja (gaj je uzgojena, 
njegovana šuma) 

Gajšak — isto kao Gajski 

Gajšek - isto kao Gajski 

Gmajnić — sa gmajne, poljane 

Gorišek — iz gore 

Gradiški — iz Gradišća ili Gradeca 
Halužan > iz slovenske pokrajine Haloze 
Horvat — istovjetno s etnikom Hrvat 
Hostić — iz hoste (šume) 

Hriberski — sa hriba, vrha planine 

Humski — iz Huma 

Hustić — isto kao Hostić 

Jazbec — iz jazbine (jazbina = dolina), 
srodno prezimenu Dolinar. Nije isključena 
veza sa zoonimom jazavac (kajk. jazbec) 
Klanšek — iz klanca 

Klauški — iz Klauža zaselka u Humu na 
Sutli (toponim Klauže vodi porijeklo od 
njemačke riječi glas = staklo) i upućuje na 
zaključak da se u humskom kraju od 
davnina proizvodilo staklo 

Klenovšak — iz Klenovca (selo u Općini 
Hum na Sutli) ili iz Klenica (zaselak u 
sastavu Plemenšćine kod Pregrade) 
Klokočovnik - iz Klokočevca 

Kostanjšek — iz Kostajnice ili nadimačko 
prezime vezano na kesten 

Kranjčec — iz Kranjske ili iz Kranja 
(Slovenija) 

Kranjec — isto kao Kranjčec 

Lazanec — živi uz laz (laz = polagani 
uspon na cesti, dio terena gdje se zaprega 
kreće usporeno) 

Lazički — isto kao Lazanec (moguće i od 
Lazar) 

Lupinski - iz Lupinjaka (naselje u Općini 
Hum na Sutli). Toponim je latinizam a 
prevodi se kao Vučjak ili Vučak 

Lupinšek — isto kao Lupinski 

Mlakar — iz Mlake 

Mihovljanec — iz Mthovljana 

Novačko — novi stanovnik nekog naselja 
kojemu porijeklo nije precizno 
ustanovljeno 

Novak — isto kao Novačko 

Novaković — isto kao Novačko 

Oreški - iz Orešja (u Humu na Sutli) 
Osrečki — iz Osretka (toponimi istog imena 
nalaze se kod Vinagore i kod Desinića) 
Plavćak — iz Plavića (u Zagorskim Selima) 
Podgajski — iz Podgaja (Petrovskog) ili 
općenito ispod gaja (uzgojene šume) 
Podhraški — pod-gradski iz podgrađa nekog 
(feudalnog, utvrđenog) grada. Npr. 
Desinić je podgrađe Velikog Tabora 
Pohovski — iz Pohorja (Slovenija) 

Pokupec — iz Pokuplja 

Poljanec — sa Poljane (ili općenito sa neke 
poljane) 

Poredski — iz Poredja (toponim u Humu na 
Sutli) 

Posavec - iz Posavine 


Potočki — sa potoka 

Potočnik — isto kao Potočki 

Presečki - iz Preseke (npr. Petrovske) ili 
općenito iz preseke, tj. terena očišćenog od 
šume, iskrčenog, presječenog 
Rovišnjak - iz Rovišća 

Slonjšak — iz Slunja 

Staroveški - iz stare vesi, tj. iz starog sela 
Saško - iz Saše (selo između Jesenja i 
Bednje) 

Škrnički — sa Škrnika (kod Kumrovca ili 
Krapinskih Toplica 

Škrnjug — isto kao Škrnički 

Turčić — Turak, doseljenik iz turskih 
krajeva (najvjerojatnije iz Bosne) 

Turk - isto kao Turčić 

Turniški — iz Turnišća (možda kod 
Desinića 

Vrhovski - iz vrha (usp. Hriberski) 
Zagvozda — gvozd = drveni ili željezni 
klinac, ili šuma (zagvozda = za šumom). 
Usporedi Hustić 

Završki — za vrhom (usp. Vrhovski) 
Zbiljski — iz Zbilja (naselje kod Desinića) 
Zdolc — iz dola, doline (vidi Jazbec) 


Ostala prezimena 


Dok se za većinu prezimena nastalih 
prema krvnom srodstvu i prema 
zanimanju s velikom sigurnošću može 
reći da su nastala u drugoj polovici 16. 
stoljeća (nakon Tridentskog koncila), za 
prezimena od naziva životinja (zoonimi) i 
od naziva biljki (fitonimi) teško možemo 
odrediti vrijeme nastanka. Može se 
pretpostaviti da je dobar dio njih stariji 
od onih nastalih prema krvnom srodstvu 
i sežu u doba čvrste povezanosti čovjeka 1 
biljnog odnosno životinjskog svijeta. 

Kod dijela prezimena nastalih od 
fitonima nije također jasno da li su 
nastala direktnom fitonimskom 
motivacijom ili su izvedena od toponima 
te motivacije (npr. prezime Klenovšak 
moglo je nastati prema fitonimu klen ili 
od etnika Klenice ili Klenovec. Pitanje je što 
je, dakle, starije — prezime ili etnik? 


>> 


JEZIKOSLOVLJE: PORIJEKLO PREZIMENA U PREGRADI I OKOLICI (3) 


Prezimena zoonimske motivacije: 


Crviček — crv (nadimačkog porijekla) 
Drožđan — drozd, ptica pjevica 

Čuček — mladi kokot (nadimačkog 
porijekla) 

Čuk — ćuk 

Ćuk - isto kao Čuk 

Golub — golub (usp. Ptičar) 

Golubić — isto kao Golub 

Grilec — zrikavac, kukac ravnokrilac (lat. 
gryllus), nadimačko prezime 

Kušar — gušter 

Orel — orao (dijalektalno) 

Orlović — orao 

Picek — pijetlić (vidi: Čuček) 

Pevec — pijevac, slovenski oblik zoonima) 
Puhek — puh, nadimačko 

Škorc — dijalektizam od čvorak 

Vrabec — vrabac (dijalektizam) 

Vrabić — isto kao Vrabec 

Zajec — zec (dijalektizam) 


Prezimena fitonimske motivacije: 


Ceraj, Cerovski — cer (ili iz Cerja) 
Brezak — breza ili iz Brezja 

Drenški — dren 

Fiolić — ftola, ljubi(či)ca 

Grahovar — grah 

Grašić — grašak, mali grah 
Hajdinjak — hajdina, heljda; moguće i od 
vrste ljetnog vrganja (hajdašica) 
Hmelina — hmelj 

Hrenar — hren 

Hršak — raž (dijalektizam hrž) 
Hrženjak — vidi Zršak 

Hržica — vidi Hršaka 

Hržina — vidi Hršak 

Jagodić — jagoda 

Javorić — javor 

Javornik — isto kao Javorić 

Kic — kic, ostatak kukuruznog klipa 


(nadimačko) 

Klasić — klas (žita itd.) 

Koprivnik - kopriva 

Koprivnjak — isto kao Koprivnik 
Koružnjak — kukuruz (dijalektalno: koruza) 
Koren — korijen (dijalektalno: koren) 
Leskovar — lijeska 

Lipnjak - lipa 

Regvar — regvar (srodno s Radić) 
Ružak — vidi Rožman 

Sporiš — sporiš, livadna biljka 
Šafranko — šafran 

Šaš — šaš, močvarna biljka 

Živičnjak - živica 


Prezimena od prirodnih pojava i sl: 


Burić — bura, od imena Burko, Buro (ime 
se nadijevalo djetetu rođenom u vrijeme 
bure) 

Jug — jug, strana svijeta 

Jutriša — jutro, moguće ranoranilac, marljiv 
čovjek 

Petek — petak, dan u tjednu (nejasna 
motivacija) 

Pondeljak — ponedjeljak, dan u tjednu 
Večerić — večer, doba dana 


Prezimene neodređene motivacije: 


Cesarec — u cesarovoj (carevoj) službi , 
moguće nadimačko prezime 

Dečman — Njemčeu čovjek, u Njemčevoj 
službi (njem. Deutsch — man) 

Kralj — kralj, prema kraljevskoj službi 
(moguće nadimačko prezime) 

Krog — krug 

Tuđina — Deutsch — ina (Njem — čina), isto 
kao Dečman 

Županić — župan, u županovoj službi, ili 
nadimačko prezime 


Web servis 
Matije Gupca 28, Zabok 


tel: 049 / 501 - 440, fax: 049 / 501 - 441 
e-mail: prodajaQaweb-servis.hr 


www.web-servis.hr 


. Servis računala 
* Prodaja novih računala 


KOLUMNA 


Kršćani i politika 


Piše: Ivan Kantoci Vanč 


edjelja je poslije 

podne. Pitam sam 

sebe kako je to 
moguće. Da mi je netko na 
početku mojeg studija 
teologije u Zagrebu rekao da 
ću propovijedati i tumačiti 
biblijska čitanja na 
nizozemskom jeziku 
katolicima u Nizozemskoj, 
rekao bih da se malo šali. No 
to je stvarnost koja me prati 
već dvadeset godina. Danas je 
katolička crkva u mjestu 
Klarenbeek bila puna. Ove 
nedjelje ujutro održalo se u 
njoj ekumensko liturgijsko 
molitveno slavlje uz 
sudjelovanje velikog broja 
kako katolika tako i 
protestanata. Pjevao je vrlo 
lijepo jedan od zborova. Tema 
o kojoj sam propovijedao relevantna je za sve 
sredine a odnosi se na odnos vjere i politike. U 
Hrvatskoj je ova tema vrlo aktualna pa svoja 
razmišljanja želim podijeliti i s vama koji ovo 
čitate. 

Nekolicina farizeja i herodovaca (Mt. 22, 
15-21) postavilo je Isusu pitanje: "Je li 
dopušteno dati porez caru ili nije". Iz Isusova 
odgovora : "Dajte carevo caru, a Božje Bogu" 
želim razmišljati o odnosu kršćana prema 
politici. 

Isusov odgovor "Dajte carevo caru a Božje 
Bogu" prisjeća na suvremen, posvuda priznat 
princip podjele između crkve i države. Koliko 
god je ta podjela s pravom i stvarnost, u 
osobnom životu mnogih građana koji su i 
vjernici ta podjela se u njima spaja: vjernici ne 
mogu promjene koje se događaju u društvu 
držati izvan crkve - koliko god bi to neki rado 
htjeli-; a u svojem društvenom angažiranju 
vjernik ne može svoj vjernički identitet 
isključiti. Vjera nije privatna stvar. Vjerovanje 
je društveno relevantno. Svom vjerovanju dati 
oblik traži odlučnost, koju mnogi uvijek ne 
mogu i ostvariti. 


Kakav je danas odnos između crkve i 
države, vjere i politike u Hrvatskoj? Treba li se 
crkva miješati u politiku ili se držati po strani? 


Može li crkva svojom šutnjom postati 
suodgovorna za nečovječne zakone i 
strukture? Rasprava o porezu s kojom je i Isus 
bio konfrontiran često vodi k pobožnim 
tumačenjima o drugom dijelu njegova 
odgovora: "dajte Božje Bogu". Više pažnje ja 
bih htio dati prvome zadatku "dajte carevo 
caru". 


Isusovo odgovor možemo opisati kao: ne 
izbjegavaj svoje građanske dužnosti ali znaj da 
Božje Kraljevstvo ne stoji u istoj ravni s onim 
carevim. Priznaj državno uređenje ali se 
suprotstavi prihvaćati državu s njenom 
politikom kao apsolutnu i božansku. 


Ostaje li ovo diskutabilno pitanje o odnosu 
crkve i države, vjere 1 politike time nejasno? 
Treba li vjeru 1 politiku držati odvojeno kako 
bi se izbjegle poteškoće iz kojih se ne nalazi 
spas? Poteškoće su stvarno na dohvat ruke. 
Ukoliko se crkva miješa u politiku, tada crkva 
izlazi izvan granica svojih ovlasti. Drži li se po 
strani od politike, svojom šutnjom postaje 
suodgovornom za nečovječne zakone i 
strukture. 

Kršćani vjeruju u 'Boga koji se zalaže za ljude'. 
Zbog toga kršćani u odnosu na politiku ne 

mogu biti samo promatrači. Kršćani - snagom 
koja se zalaže za ljude - trebaju smjeti govoriti 
gdje i kada je to potrebno. Kako bi se izbjeglo 


> 


> 


KOLUMNA: KRŠĆANI! I POLITIKA 


da društvene i političke strukture lome ljude 
oko nas, ne mogu se kršćani ni crkva izuzeti od 
socijalno-političkog angažiranja. Društvu treba 
pomoći u oblikovanju mjesta stanovanja za 
svakog, gdje svatko može ostvarivati i ostvariti 
svoje ljudsko dostojanstvo. 


Ipak politika ima i svoju vlastitu stručnost, 
neovisno o vjeri i crkvi. Crkva si ne treba 
prisvajati političke ovlasti. Evanđelja ne sadrže 
upute za rješavanje financijskih, ekonomskih, 
socijalnih i političkih problema. Kršćani se 
trebaju čuvati argumentiranja o politici s 
Biblijom u ruci. Potrebno je da crkva priznaje 
autonomiju politike. Ukoliko to ne čini, crkva 
se srozava na iznuđivanje moći putem klera 
koji uvijek tvrdi kako sve zna. 


Kršćanska vjera želi doprinositi rastu 
čovječnosti i savjesnom djelovanju. Crkva treba 
biti budna i paziti da politika u svojoj 
'zemaljskoj' zadaći ne prelazi svoje granice ili 
da ih proširuje. Zbog toga će se vjera umiješati 
u politički razgovor kada se pojavi pitanje 'za 
kojeg čovjeka, za kakav čovjekov identitet 
izvršiti izbor?' To je svakako onda na dnevnom 
redu kada je riječ o pitanjima kao što su npr. 
očuvanje ljudskog života, završetak ljudskog 
života ili oduzimanje ljudskog života, pitanje 
genetske tehnologije, doživljavanje ljudskih 
relacija, ekonomska solidarnost i sl. 

I vjera i politika imaju svoju logiku i 
stručnost. Božje dati Bogu znaći također 
čovjeku dati ono što pripada čovjeku. Politika 
koja se nadahnjuje kršćanstvom trebala bi se 
temeljiti na tome. Ukoliko to ne čini neće biti 
niti dobrih rezultata. Ostvarivanje čovječnosti 
nije samo jedna od stvari koje mogu činiti 
kršćani, nego je to jedini i najdublji smisao 
postojanja svakog kršćanina. U isto vrijeme to 
je i porez kojeg su kršćani dužni dati Bogu. 
Isus nije bio niti je htio biti politička figura. Za 
Židove vjera i politika nisu bile odvojene. 
Isusovi sljedbenici su mislili kako će on prije ili 
kasnije postati kralj i protjerati Rimljane koji 
su im okupirali zemlju. Nikako si nisu mogli 


zamisliti Mesiju koji istovremeno ne bi igrao 1 
političku ulogu. No Isus nije bio neka vrsta 
ajatolaha. On nije imao političku već proročku 
zadaću. Božje dati Bogu. 

Ukoliko kršćani vjeruju da je Bog ljubav i 
ništa drugo nego ljubav, onda Bogu pripada 
suljubav. No Božja ljubav je isto izvorna s 
ljudskom ljubavlju. Prorok Isus potvrdio je 
prvu zapovijed prema Bogu, ali je dodao i 
drugu koja je jednaka prvoj, onu o ljubavi 
prema čovjeku. Onaj koji se osjeća taknutim 
Božjom ljubavlju, on tu ljubav želi darivati 
drugima. U tekstu apostola Mateja u glavi 25. 
stoji kao temelj i konačni kriterij: Što god ste 
učinili, ili niste učinili, jednome od ove moje 
najmanje braće, meni učiniste ili ne učiniste!'. 
Boga i čovjeka ne možemo nikada dijeliti 
jednog od drugoga. 


Proroci su u Bibliji upozoravali kako Boga 
treba činiti. Bog se očituje. On je uvijek 
suradnik, nikad stran i daleki Bog. On je jedan 
s nama. Proroci pozivaju ljude kako bi Bogu u 
njihovim životima dali šansu da se očituje. 
Zbog toga se u Bibliji uvijek radi o Bogu koji 
oslobađa. On želi osloboditi od svega što mi 
nazivamo 'kućom za roblje': od svih oblika 
iskorištavanja i nečovječnog postupanja. 
Proroci pozivaju na pravednost. To ne znači da 
trebamo ponovno posegnuti za našim 
novčanicima. Srce nadilazi novac. Novac neće 
spasiti svijet niti će ikoga učiniti sretnim. 
Svjedoci smo prilika u kojemu su ekonomske 
vrijednosti i ekonomija dominantni. Punjenje 
vreća novcem ne može ljudima biti cilj. No na 
to se često svodi život mnogima. 


Ako kršćani trebaju i žele Božje dati Bogu, 
naime njegovu volju za oslobađanjem i 
pravednošću, onda bi i oni trebali više nego 
dosad zauzimati se i davati čovjeku ono što 
čovjeku zaista i pripada. Ako je srce iznad 
novca i zajedništvo iznad individualizma, onda 
se može dotaknuti Božja univerzalna Ljubav. A 
ta je utisnuta duboko u srcu svakome od nas. 


Reklamiranjem na portalu Pregrada.info i u tiskanom 
izdanju ne samo da promovirate svoju tvrtku nego i 
pomažete jedinom pregradskom nezavisnom glasilu! 


INFO: 


Davor Špiljak, davor(Dpregrada.info 
GSM: 098/713-803 ili 091/593-9541 

KOLUMNA 


Zaštitimo nošnju kao 
naše kulturno narodno blago 


Piše: Slavica Reiner 


rošlost nam je na cijelom 

području Hrvatskog zagorja 

ostavila mnoge tragove. 'Tu se 
stoljećima živjelo u teškim 
gospodarskim i društvenim 
prilikama. Najsiromašniji i 
najnapučeniji dio Hrvatske upoznaje 
i shvaća gosp. Milan Prpić, koji 
nakon 1915. god. iz Zagreba dolazi u 
Zabok i osniva ,Tekstilnu industriju 
Milan Prpić“ te tekstilnu industriju u 
Oroslavju ,,Preslica“. Uz veću 
zaposlenost ljudi, vrlo brzo se 
mijenja način života žitelja. Osobito 
brzo se mijenja način odijevanja. Već 
nakon desetak godina mušku 
narodnu nošnju zamjenjuje 
građansko odijelo, dok se ženska 
narodna nošnja polako gubi nakon 
1945. U okolici Pregrade najdulje se 
zadržala u Cigrovcu i Gorjakovu, dok 
se uz Sutlu potpuno gubi nakon 
1900. 

Zahvaljujući Mariji Hercigonja, 
koja je u staroj škrinji pronašla 
nekoliko rukom šivanih nošnji po 
modelu s početka XX. stoljeća, 
možemo i mi danas vjerno tradiciji i 
originalu obnoviti nošnju i tako 
sačuvati njezinu vrijednost. Nošnja je 
po svom izgledu jednostavna, bez 
bogatstva, svile, šarenila i ukrasa, što 
je razumljivo radi vjekovnog tereta 
feudalnog doba kojeg je stanovništvo 
podnosilo. U takvoj jednostavnosti 
odjeće nalazimo skladnost i stilsku 
ljepotu sredine gdje je ona u 
minulom razdoblju oblikovana. 


Danas su tek rijetki ljudi koji se s 
nostalgijom sjećaju te bjeline i 
jednostavnosti. U određenim 
prilikama i svečanostima i danas se 
želimo predstaviti se široj javnosti 
kao Zagorci, ali rijetki se odluče 
obući našu nošnju, jer je ,Jjadna i 
siromašna“. No, ne mora biti tako 1 
ona nije takva. 


KOLUMNA: ZAŠTITIMO NOŠNJU KAO NAŠE KULTURNO BLAGO 


Kako bi se sačuvala njezina izvornost i zagorsku narodnu izvornu nošnju kao naše 
originalnost, u suradnji sa županijskom kulturno narodno blago. 


turističkom zajednicom pokrećemo projekt 
šivanja izvornih narodnih nošnji za područje 
čitavog Hrvatskog zagorja. Još se može 
nabaviti domaće platno, a ima i žena koje 
znaju heklati špice pa se mogu podučiti mladi. 
Može se nabaviti i kupovnog lanenog platna. 
Najvažnije je da se nošnja dobro sašije. 

Kod šivanja nošnje se najčešće griješi u 
sljedečem: svaki šiva po svome, nešto doda ili 
uzme iz neke druge sredine i gubi se izvornost. 
Kad se vidi ta jednostavnost kroja, savršeno 
šivanje rukom s koncem od preje (ispredena 
konoplja) umjetnički izrađena čipka ili vez, 
stane se u nevjerici, da se nešto tako savršeno 
moglo napraviti na ruke. Ispeglane falde bile 
su kao harmonika. Takva se svečana nošnja 
šivala kroz tri godine. Sijanje konoplje, 
predenje, tkanje platna, heklanje špica, 
šivanje, faldanje, izrada gumba... 


Uz toliko uloženog truda i ljubavi u jednu 
svečanu haljinu ona se i s ponosom nosila. Za 
naše najveće svetke i svečanosti učinimo i mi 
tako. Iz naše prošlosti sačuvajmo ono što je 
naše najljepše, najvrijednije, 
najprepoznatljivije. Svoj identitet i pripadnost. 
Barem u nekim prilikama pokažimo s 


ponosom svijetu da smo Zagorci. Zaštitimo 
Zahvaljujemo se KUD-u Pregrada na ustupljenim slikama. 

KOLUMNA 
Kad narastem, bogato ću se udati 


Piše: Jelena Jurić 


isam voljela školu. Uglavnom sam 
bila hodajuća torba jer se od nje 
nisam ni vidjela. 


Uzaludna su bila objašnjenja da moram 
učiti, da je škola jako bitna i da mi to garantira 
budućnost. Obično sam bila sva umeljana od 
čokolade dok sam slušala prodike o 
budućnosti i skakutala prema izlaznim 
vratima. Današnja psihologija ima više naziva 
za dijete kao što sam bila ja, a tadašnje su bake 
(vrlo često) koristile izraz ,,živo“. U školu sam 
išla s noge na nogu, krenula čista, a stigla 
prljava. Vraćala sam se trčeći da je torba sa 
leđa prešla na prednju stranu. Društvo je već 
čekalo. Zadaća?? — Nismo ništa imali. Mama je 
izražavala zabrinutost za moja ponašanja i 
nezainteresiranost za učenje, ali nisam ja 
imala vremena o tome razmišljati. -,Pa dobro 
Jelena, što ti misliš od čega ćeš ti živjeti ako ne 
budeš učila»!“ Nije dugo čekala na odgovor: 
»Ja ću imat bogatog muža.“ U čemu je 
problem?» Koji me ne bi poželio?! Imam 


najmodernije pištolje, najbrže autiće i oko 
stotinjak lopti za različite sportove. Nisam 
tada razmišljala kakve žene traže ti bogati 
muževi. Pa valjda smo mi tu da biramo?! Da 
male plastične autiće zamijenimo luksuznim 
automobilima. Čini mi se da danas žene koje 
idu u tom smjeru nazivaju ,sponzoruše“. 
Mislim da se takve ne udaju nego da su više 
kao dodatna oprema. (Univerzalna - za više 
tipova automobila). 


Kako sam odrastala počela sam više čitati i 
zaključila da ne bu to na dobro. Moj budući 
bogati muž bi inzistirao da mi glavna lektira 
bude kuharica. K'o da je isto teorija i praksa. 
Ako budem gubila vrijeme nad knjigama kako 
ću imati vremena za sebe i svog budućeg 
bogatog muža ?! Pravi je problem nastao kad 
sam uspjela zaraditi svoj prvi ,dinar“. Kome 
treba bogati muž kad sama sebi mogu zaraditi, 
i ne trpjeti nečije prigovaranje na što trošim 
novac. Još da ja nekog uzdržavamr!?!? Budući 
bogati muž je imao još jednu prepreku - 
uobraženu mladu djevojku 
koja se inati. 

Shvatila sam da su bogati 
muževi stekli bogatstvo i da 
oni zapravo ne vole ,žene 
»dodatnu opremu ,idai 
sami cijene kad se nešto 
postigne vlastitim radom i 
znanjem. Ako ih novac nije 
baš u tolikoj mjeri osvojio da 
je euro njihov službeni jezik 
(znam i taj, više aktivno 
manje pasivno). Ipak su i 
bogati budući muževi samo 
muškarci. 


Ne znam kad je točno 
nestala moja vizija rješavanja 
egizstencijalnih problema 
udajom za bogatog muža. 
Možda mi se nije svidjela 
kravata ne nekom od 
bogatunskih odijela (čini li 
čovjeka ?!).Barem ne moram 
strahovati gdje parkiram 
novi BMW. 


A bilo je tako 
jednostavno....samo sam se 
trebala bogato udati. 

KOLUMNA 
Posjetit ću Pregradu u proljeće 


Piše: Marko Lehpamer 


io sam u maturalnom razredu kada 

smo se odselili iz Pregrade. I otada 

sam zapravo prekinuo sve veze s 
Pregradom. (Moja, danas pokojna sestra, 
svojedobno se više godina angažirala u 
Pregradi oko Branja grojzdja, kao novinarka je 
pomagala u oblikovanju programa, i animirala 
je Javnost). Pokušavao sam potisnuti i sva ona 
ne baš lijepa sjećanja na djetinjstvo i konačno 
na činjenicu da su nas iz Pregrade zapravo 
istjerali zbog stana, iako u Zagrebu nismo 
imali stan, nego smo stanovali u prolaznoj 
podstanarskoj sobi kroz koju su stanodavci 
dnevno barem po pedeset puta protutnjali. A 
uostalom, što se tiče vezanosti za Pregradu, 
nismo mi rođeni Pregrađani nego doseljenici. 
Ne želim ovime raščišćavati to vrijeme, toliko 
samo kao objašnjenje zašto sam bio sretan da 
smo otišli. A 1 sve ono što je grad nudio, i tada, 
bilo je nesumnjivo privlačno. 

I sada, ne samo zbog ljubaznog poziva 
da napišem tekst za ovaj časopis, u meni se 
budi potreba da obnovim sjećanja na moje 
dane u Pregradi, dakle na djetinjstvo i ranu 
mladost jer to je — htio ja ili ne — dio mene i 
mojeg života. Pa onda ja ne preispitujem samo 
Pregradu nego i sebe. 

Pregrada je tada 
u mnogočemu bila na 
silaznoj liniji, od 
nekadašnjega kotarskog 
pa kasnije općinskog 
središta, više nije bila ni 
sjedište općine. 
Gledajući iz daleka, 
silni novi razvitak 
Pregrada nesumnjivo 
duguje i činjenici da je 
ostvarila svoju 
samostojnost. I onda, u 
dužem razdoblju, 
obnavljaju se moji 
kontakti s Pregradom 
ili se stvaraju novi. Tako 
sam nakon toliko 
godina sreo Romicu (u 
osiguravajućem zavodu) 
i Lojzeka (na radio- 
stanici), moje školske 
kolege. Moji su 
prijatelji kupili seosku 


kuću u Gornjoj Plemenšćini i uredili je kao 
kuću za odmor. Kažu da radije odlaze tamo 
nego na more. Jedan mi je poznanik otkrio 
kako je otac njegove supruge bio šef pošte u 
Pregradi (gospodin Levar, sjećam ga se, kako 
ne). Tomislava doduše dugo nisam vidio, 
viđao sam ga dok je radio u turističkoj 
zajednici u Zagrebu, i on je dio one uobičajene 
priče kako su odgojitelji iz popravnog doma u 
Bežancu ženili mlade učiteljice u Pregradi. I 
onda, ta dinamična djevojka Jelena koja me 
pozvala da napišem ovaj tekst - nisam je pitao 
zna li da je u Pregradi rođen poznati 
rukometaš Janez Šurina (kasnije odvjetnik, 
kao što mu je i otac bio), golman tadašnjeg 
»Milicionara“ (danas ,Zagreb“), a ja to svakako 
znam jer smo godinama stanovali u kući koja 
je bila vlasništvo njegovih roditelja. 


Eto, kamo god krenem, naletim na 
Pregradu.. 


Ono što je nama u dječačkoj dobi 
mnogo značilo, bilo je kada se nešto stvaralo, 
događalo, kada je dolazilo nešto novo, po 
tadašnjim razvojnim društvenim planovima i 
tadašnjim modalitetima. Zatreperila je 
električna struja, ona je omogućila da se 
kasnije otvori kino. Tu je bila i knjižnica i 


Borsnradainto 

čitaonica. Tu smo onda učili igrati stolni tenis. 
Uređeno je nogometno igralište, uređen je 
prije rata izgrađen bazen. Pa onda 
prodavaonica voća i povrća. Nekada su svi 
imali svoje vrtove, a onda se nakupilo 
činovništva, došljaka, koji nisu imali svoje 
okućnice, a povrće nisu imali gdje kupiti. I 
onda je jedan domišljati domaći čovjek uspio 
urediti prodavaonicu u skladištu trgovačkog 
poduzeća ,,Kunagora“ (ne znam je li u 
Pregradi i danas sve povezano s Kunagorom), i 
tamo je poslije podne prodavao voće i povrće 
kupljeno na zagrebačkoj tržnici. Autobus je 
dolazio u pet poslije podne, nakon tri sata 
vožnje, a kasnije — kada smo se preselili u 
Zagreb — shvatio sam koliko je taj autobusni 
vozni red bio za njega povoljan — jer je robu 
kupovao na placu kada je već bila na 
pojeftinjenju. 

Prema petogodišnjim i inim planovima 
Pregradu je svašta zapalo — pa je tako 
postojala i sušionica voća — ne baš dugo, 
doduše. Ne bih ja to ni znao da me neki 
pajdaši, valjda malo stariji od mene, nisu 


SPORT 


ŽNK Pregrada Najbolja ženska ekipa u županiji 


Piše: Zlatko Šorša 

portska zajednica KZŽ izabrala je 
S najbolje sportaše i ekipe županije za 
2008. godinu. 
Dodjela nagrada u organizaciji ŽNK 
Pregrada održana je u utorak 20.01.2009. u 
restoranu As u 
Pregradi gdje su u 
divnom okruženju uz 
nastupe Radeka 
Brodarca i KUD-a 
Pregrada te Adama 
Končića, koji je vodio 
program, podijeljena 
priznanja. 


U kategoriji 
sportašica od 14-18 
godina Martina 
Špoljar osvojila je 
treće mjesto te primila 
priznanje iz ruku 
Dubravka Šimenca. Po 
drugi puta ŽNK 
Pregrada pripalo je 
prvo mjesto u 
kategoriji ženskih 


jedne večeri poveli pa smo tamo krali sušene 
kruške. Baš su bile izvrsne. Ne vjerujem da se 
u Pregradi baš mnogo ljudi sjeća te sušionice 
voća! 

Za kraj priča o mojim susjedima. On je 
bio šef Udbe, mlad on, mlada mu žena, 
malena djeca, dečko i curica. Našli su si 
klapu, iz siromašnije obitelji, djeca jedno 
drugome do uha, jeli su domaći kukuruzni 
kruh, jer kruh nisu mogli kupovati. A taj se 
kruh silno sviđao toj udbaškoj djeci. Ali su, da 
bi dobili krišu kukuružnjaka, najprije morali 
izmoliti Očenaš. Ovo si je sirotinja priuštila, ali 
neugodnosti nisu imali. 

Eto, tako sam se malo podsjetio na 
Pregradu iz onih dana. Ne smijem reći 
kolikoje to godina prošlo, da se mladi čitatelji 
ne uplaše. Mogu samo čestitati kako se 
Pregrada razvila. I doći ću u proljeće posjetiti 
Pregradu. Od čitave moje obitelji ostali smo 
samo ja i moja nećakinja Mihaela (sa svojom 
kćerkicom Mateom). Sjetio sam se da Mihaeli 
moram pokazati gdje se rodila njezina majka, 
i gdje je živjela kao dijete. 


ekipa, a priznanje im je uručio glavni tajnik 
HOO Josip Čop. Od ostalih priznanja 
izdvajamo prvo mjesto u kategoriji muških 
ekipa koje je pripalo KK Zabok, dok je 
najbolja sportašica Petra Gidek, a najbolji 
sportaš Nenad Šipek. 


KOLUMNA 


Za koga su ginuli hrvatski heroji? 


Piše: Igor Cigrovski 


ledajući ovih dana dokumentarni 
(>: "VUKOVAR-groblje tenkova", 

sav se naježim. Za mene je Vukovar 
grad kojeg se sjećam po ratnim izvještajima 
Siniše Glavaševića, a kasnije, kad je pao, 
Vukovar po snimkama zaplakanih civila (žena i 
djece, bespomoćnih staraca...) iza kojih se vidi 
četnička zastava i transportno oklopno vozilo 
JNA, a u pozadini svira ona simfonija od koje 
se čovjek sav naježi. 


Je li Vukovar morao pasti? 


Sjećam se pogleda legedarnog pilota 
Marka Živkovića-Žike kad je došao po tatu da 
idu zajedno u rat. To je bio proziran pogled. 
Nekoliko dana prije toga njegov je brat kao 
pripadnik hrvatskih policajaca poginuo u 
Borovom Selu. Do toga trenutka Vukovarac 
Žika i moj tata kao školovani časnici i vojni 
piloti vjerovali su u mirno razrješenje ove 
strašne ratne priče. 

Drugi je dan tata otišao u rat. 

Zanimljivo je naglasiti da je Žika kada je 
došao po mojeg tatu rekao kako imaju avione. 
Radilo se o avionima za prskanje 
poljoprivrednih 
usjeva i sličnim 
protutipovima. 
Ali hrabroga 
Žiku ništa nije 
moglo spriječiti 
da brani svoj 
rodni grad, 
Vukovar. 'Tu je 
također bio i 
drugi tatin 
klasić Vukušić 
Mirko. Ta 
legendarna 
ekipa (Živković, 
Vukušić i ostali) 
patentirala je 
tzv. bojlerske 
bombe. 
Prvenstveno 
djelovanje ovih 
vojnih pilota, 
zbog teškog 
stanja u 


Vukovaru, bilo je humanitarno. Nadlijetali su 
dijelove grada gdje su bili civili i bacali im 
hranu i lijekove. Kako je u tom području u to 
vrijeme zračni prostor bio pod nadzorom 
premoćne JNA - koja je bila u funkciji četničke 
agresije - djelovanje ovih hrvatskih aviona bilo 
je još značajnije. Živković, Vukušić te još 
nekoliko njih koji su toga jutra otišli na 
zadaću, nikada se nisu vratili. 


Je li je Vukovar morao pasti? 


Pitaju se mnogi. Oni bolje upućeni ne žele 
o tome pričati, a oni koji su Vukovar u Zagrebu 
branili puni su spektakularnih priča, a 
Vukovar su vidjeli samo na TV-u. Mnogi heroji 
koji su branili Vukovar na prvoj crti, tvrde da 
Vukovar nije trebao pasti od velikosrpskog 
agresora. Pitanja je mnogo, a odgovora malo. 


Zna se da ponekad, da bi se dobio cijeli rat, 
neke bitke treba i izgubiti.Priča se da je 
Vukovar pao zbog dogovora.Rat smo na kraju 
ipak dobili. 


Ali za koga su onda ginuli hrvatski heroji!?? 

STARE FOTOGRAFIJE PREGRADE 


* a sa va S ski 1. Pregrada, dvadesete 
ss : »EPo godine prošlog stoljeća. 


Zas 


2. Centar Pregrade 
krajem pedesetih godina 
prošlog stoljeća 


3. Pleternica u 
Kostelu, fotografirano 
krajem pedesetih godina 
prošlog stoljeća ispred 
zadružnog doma. 


Fotografiju ustupila obitelj Petrak iz Kostela. 


e \Pregrada.! 

